Mayo ni kata ya Wilaya ya Bumbuli katika Mkoa wa Tanga, Tanzania. Mayo ni sehemu ya tarafa ya Bumbuli. Kijiji cha Mayo kipo kwenye mlima, upande wa mashariki wa mji wa Bumbuli. Kijiji cha Mayo kinapakana na kijiji cha Mgwashi kwa upande wa Kaskasini Mashariki. Vijiji vya Mayo na Mgwashi vinatenganishwa na msitu mkubwa wa Mazumbai. Kwa mujibu wa sensa iliyofanyika mwaka wa 2012, kata ina wakazi wapatao 12,218 waishio humo. Wakazi wa eneo hili ni hasa Wasambaa na shughuli yao kubwa ni kilimo cha mazao ya chakula na ya biashara. Zao kubwa la biashara kwa wakazi wa kata ya mayo ni majani ya chai. Licha ya zao la ndizi kuwa la chakula, lakini wakazi wa Mayo hulifanya kama zao la biashara pia.